Kuća od papira
Kuća od papira (španski: La casa de papel, poznata i pod engleskim nazivom Money Heist) španska je televizijska pljačkaška serija. Seriju je napisao Álex Pina i na početku je bila zamišljena kao serija prikazana u dva dijela. Prvih 15 epizoda je izvorno emitovano na španskoj televiziji Antena 3 od 2. maja 2017. do 23. novembra 2017. Netflix je zatim krajem 2017. godine otkupio svjetska prava za emitovanje serije. Epizode su podijeljene u 36 kraćih epizoda i objavljene su širom svijeta, počevši sa prvim dijelom 20. decembra 2017, kojeg je slijedio drugi dio 6. aprila 2018. U aprilu 2018, Netflix je obnovio seriju sa značajno povećanim budžetom za ukupno 16 novih epizoda. Treći dio, kojeg čini osam epizoda, je objavljen 19. jula 2019. Četvrti dio, također sačinjen od osam epizoda, je objavljen 3. aprila 2020. Dokumentarac koji uključuje producente i glumce serije je premijerno pirakazan na Netflixu istog dana, pod naslovom Money Heist: The Phenomenon (Money Heist: Fenomen). Prva sezona prikazuje dugo pripremani, višednevni napad na Kraljevsku kovnicu Španije u Madridu, u kojem grupa pljačkaša uzima taoce kao dio svog plana printanja i bijega sa €2,4 milijarde. Pljačka uključuje osam razbojnika, koji imaju kodna imena nazvana po gradovima i koje vodi Profesor (Álvaro Morte) sa vanjske lokacije. Priča je primarno fokusirana na jednog od pljačkaša, Tokyo (Úrsula Corberó), dok se bore sa taocima iznutra i policijom s vana. U drugoj sezoni, preživjeli pljačkaši su primorani da se prestanu skrivati i sa pomoći novih članova, planiraju i izvode napad na Banku Španije. Serija je snimana u Madridu, Španija. Značajni dijelovi trećeg dijela su također snimani u Panami, Tajlandu i Firenci, Italija. Priča je ispričana u stvarnom vremenu i oslanja se na retrospekciju, vremenske skokove, skrivene motive karaktera i nepouzdanog pripovjedača za složenost. Serija otklanja predrasude prema pljačkačkom žanru jer je priča ispričana iz perspektive žene (Tokyo) i ima snažan španski identitet, gdje emocionalna dinaminka ruši savršen strateški zločin. Serija je dobila pozitivne kritike zbog svog sofisticiranog zapleta, međuljudskih drama, režije i pokušaja da se uvede novina u špansku televiziju. Italijanska antifašistička pjesma "Bella ciao", koja je korištine više puta u seriji, postala je ljetni hit širom Evrope tokom 2018. Do 2018, serija je bila najgledanija serija koja nije na engleskom jeziku i jedna od sveukupno najgledanijih serija na Netflixu, sa posebnim odjekom među gledateljima iz mediteranske Evrope i latinskog svijeta.